Period: Ur III
Genre: Administrative
Transliteration:
<SURFACE>
1(u) 6(diš) guruš u₄ 5(diš)-še₃ ma₂ keš₂-ra₂
ga₂-nun e₂ lugal-ta
u₄ 1(u) 3(diš)-še₃ ma₂ gid₂-da ma₂ diri-ga
u₄ 3(diš)-še₃ ga₂-nun na-ga-ab-tum-ma ku₄-ra
u₄ 1(diš)-še₃ e₂-da-na-ta
nibru{ki}še₃ ma₂ gid₂-da
u₄ 3(diš)-še₃ kar geštin-na
ma₂ ba-al-la u₃ ga₂-nun du₃-a
u₄ 2(diš)-še₃ kar...ta ma₂ diri...
<SURFACE>
ma₂ gid₂...
u₄ 1(diš)-še₃ kar geštin-na-ta ša₃ nibru{ki}še₃ ma₂ bala ak
u₄ 6(diš)-še₃ im ur₃-ra
{tu₁₅}mir ma₂ da-a
ga₂-nun e₂ lugal-ta
nibru{ki}še₃
ugula lugal-ma₂-gur₈-re
kišib₃ nam-ša₃-tam ba-sa₆
iti pa₄-u₂-e
mu en-mah-gal-an-na ba-hun
<SURFACE>
ba-sa₆
dub-sar
dumu lugal-sa₆-ga

Cuneiform:
<SURFACE>
𒌋𒐋𒄨𒌓𒐊𒂠𒈣𒆟𒁺
𒂷𒉣𒂍𒈗𒋫
𒌓𒌋𒐈𒂠𒈣𒁍𒁕𒈣𒋛𒀀𒂵
𒌓𒐈𒂠𒂷𒉣𒈾𒂵𒀊𒌈𒈠𒆭𒊏
𒌓𒁹𒂠𒂍𒁕𒈾𒋫
𒂗𒆤𒆠𒂠𒈣𒁍𒁕
𒌓𒐈𒂠𒋼𒀀𒃾𒈾
𒈣𒁀𒀠𒆷𒅇𒂷𒉣𒆕𒀀
𒌓𒈫𒂠𒋼𒀀...𒋫𒈣𒋛𒀀...
<SURFACE>
𒈣𒁍...
𒌓𒁹𒂠𒋼𒀀𒃾𒈾𒋫𒊮𒂗𒆤𒆠𒂠𒈣𒁄𒀝
𒌓𒐋𒂠𒅎𒃡𒊏
𒅎𒂇𒈣𒁕𒀀
𒂷𒉣𒂍𒈗𒋫
𒂗𒆤𒆠𒂠
𒉺𒈗𒈣𒋽𒊑
𒁾𒉆𒊮𒌓𒁀𒊷
𒌗𒉽𒌑𒂊
𒈬𒂗𒈤𒃲𒀭𒈾𒁀𒂠
<SURFACE>
𒁀𒊷
𒁾𒊬
𒌉𒈗𒊷𒂵